62020TO0014_INF
Rettens kendelse (Ottende Afdeling) af 16. oktober 2020 –Tratkowski mod Kommissionen
(Sag T-14/20)
»Annullationssøgsmål – personalesag – tjenestemænd – intern udvælgelsesprøve KOM/2/AD 12/18 (AD 12) – indgivelse af ansøgning ved hjælp af det dertil beregnede skema som omhandlet i artikel 2 i bilag III til vedtægten – ansøgning om adgang til at deltage indgivet samtidigt på et særskilt papirark til ansættelsesmyndigheden – adgangsbetingelser – udvælgelseskomitéens afgørelse om at afslå sagsøgerens ansøgning – udvælgelseskomitéens afslag på ansøgerens anmodning om fornyet prøvelse på grund af for sen indgivelse heraf – ansættelsesmyndighedens afgørelse om afslag på sagsøgerens anmodning om, at der blev set bort fra en af betingelserne i meddelelsen om udvælgelsesprøven med henblik på at give ham adgang til prøven – anfægtelse af ansættelsesmyndighedens afgørelse og ikke udvælgelseskomitéens afgørelse – søgsmålsinteresse – afvisning«
1.
Tjenestemandssager – afgørelse truffet af en udvælgelseskomité – forudgående administrativ klage – klage indgivet til ansættelsesmyndigheden over dennes afgørelse om ikke at fravige en af de betingelser, der er fastsat i meddelelsen om udvælgelsesprøven – intet søgsmål til prøvelse af udvælgelseskomitéens afgørelse om at afslå sagsøgerens ansøgning – afvisning
(Art. 270 TEUF; tjenestemandsvedtægten, art. 90, stk. 2, og art. 91, stk. 2)
(jf. præmis 35-40)
2.
Tjenestemandssager – forudgående administrativ klage – frister – fristerne udløbet – undskyldelig vildfarelse – begreb – erfaren tjenestemand, der har taget fejl med hensyn til adgangen til at klage over en udvælgelseskomités afgørelse – ikke omfattet
(Tjenestemandsvedtægten, art. 90 og 91)
(jf. præmis 43-48)
Angående
Søgsmål støttet på artikel 270 TEUF med påstand om annullation af Kommissionens afgørelse af 14. marts 2019, hvorved denne institutions ansættelsesmyndighed afslog sagsøgerens ansøgning om adgang til at deltage i den interne udvælgelsesprøve KOM/2/AD 12/18 (AD 12) med den begrundelse, at han ikke opfyldte den i meddelelsen om udvælgelsesprøven fastsatte betingelse om at være i lønklasse AD 10.
Konklusion
1)
Sagen afvises.
2)
Michal Tratkowski betaler sagsomkostningerne.